stanford-oval/wikipedia huggingface dataset:
הונגצ'י E-HS3
הערות שוליים

↑  דגם  "Hongqi H5" - סלון autonews.gasgoo.com/china_news
↑  תערוכת המכוניות הבינלאומית בבייג'ינג, אפריל 2018 / ראו "הונגצ'י E-HS3" carnewschina.com/2018/04/24/2018-beijing-auto-show-mega-preview-part-3
↑  דגם "הונגצ'י E-HS3" wattev2buy.com/electric-vehicles/hongqi-auto-electric-vehicles/hongqi-e-hs3-ev-suv-specs-range-battery
↑  דגם "הונגצ'י E-HS3" (בסינית) autohome.com.cn
↑  דגם "הונגצ'י E-HS3" carnewschina.com/2018/05/16/this-is-the-new-hongqi-e-hs3-electric-suv-for-china
↑  דגם חשמלי "הונגצ'י E-HS3"  carnewschina.com/tag/hongqi-e-hs3
↑  דגם "הונגצ'י E-HS3" automobilegazette.com/chinese-electric-crossover-hongqi-e-hs3-goes-in-production/ דגם "הונגצ'י E-HS3"
דיסקוגרפיה של ג'סטין טימברלייק

להלן דיסקוגרפיה (רשימה של אלבומים ואוספים) מהקריירה של ג'סטין טימברלייק.
אלבומים > אלבומי אולפן

| שנה | פרטים | מיקום שיא במצעדי אלבומים> ארצות הברית | מיקום שיא במצעדי אלבומים> בריטניה  | מיקום שיא במצעדי אלבומים> אוסטרליה  | מיקום שיא במצעדי אלבומים> אוסטריה  | מיקום שיא במצעדי אלבומים> גרמניה  | מיקום שיא במצעדי אלבומים> צרפת  | מיקום שיא במצעדי אלבומים> קנדה | מיקום שיא במצעדי אלבומים> איטליה  | מכירות | תארים |
| --- | --- | --- | --- | --- | --- | --- | --- | --- | --- | --- | --- |
| 2002 | Justified תאריך יציאה: 5 בנובמבר 2002  חברת תקליטים: ג'ייב רקורדס  פורמטים: CD, הורדה דיגטילית | 2 | 1 | 9 | 3 | 1 | 3 | 7 | 2 |  8 מיליון עותקים  ברחבי העולם |  ארצות הברית: פלטינה ×3  קנדה: פלטינה ×2  אוסטרליה: פלטינה ×3  בריטניה: פלטינה ×5  בינלאומי: פלטינה |
| 2006 | FutureSex/LoveSounds תאריך יציאה: 12 בספטמבר 2006  חברת תקליטים: ג'ייב רקורדס  פורמטים: CD, הורדה דיגטילית | 1 | 1 | 1 | 5 | 3 | 5 | 1 | 7 |  ברחבי העולם: 10 מיליון  ארצות הברית: 4,000,000  בריטניה: 1,000,000 |  ארצות הברית: פלטינה ×4  קנדה: פלטינה ×5  אוסטרליה: פלטינה ×5  בריטניה: פלטינה ×3  בינלאומי: פלטינה  רוסיה: יהלום |
| 2013 | The 20/20 Experience תאריך יציאה: 18 במרץ 2013  חברת תקליטים: תקליטי RCA  פורמטים: CD, הורדה דיגטילית | 1 | 1 | 1 |  | 1 |  | 1 |  |  ארצות הברית: 1,290,000  בריטניה: 106,000 |  ארצות הברית: זהב  בריטניה: פלטינה |
| 2013 | The 20/20 Experience 2 of 2 תאריך יציאה: 27 בספטמבר 2013  חברת תקליטים: תקליטי RCA  פורמטים: CD, הורדה דיגטילית |  |  |  |  |  |  |  |  |  |  |
אלבומים > אלבומי רמיקס

| שנה | פרטים |
| --- | --- |
2010: Essential Mixes תאריך יציאה: 20 בספטמבר 2010  חברת תקליטים: ג'ייב, סוני  פורמטים: CD, הורדה דיגיטלית
אלבומים > מיני אלבומים

| שנה | פרטים |
| --- | --- |
2003: Justin & Christina מיני אלבום יחד עם כריסטינה אגילרה  תאריך יציאה: 1 ביולי 2003  חברת תקליטים: ג'ייב, BMG, ‏RCA  פורמטים: CD
שירים > סינגלים בביצועו

| שנה | שם | אלבום | מיקום שיא במצעדים> ארצות הברית  | מיקום שיא במצעדים> בריטניה  | מיקום שיא במצעדים> אוסטרליה  | מיקום שיא במצעדים> קנדה  | מיקום שיא במצעדים> גרמניה  | מיקום שיא במצעדים> אירלנד  | מיקום שיא במצעדים> הולנד  | מיקום שיא במצעדים> אוסטריה  | מיקום שיא במצעדים> איטליה  | מיקום שיא במצעדים> ניו זילנד   | מעמד |
| --- | --- | --- | --- | --- | --- | --- | --- | --- | --- | --- | --- | --- | --- |
| 2002 | "Like I Love You"  (יחד עם קליפס) | Justified | 11 | 2 | 8 | 1 | 16 | 5 | 5 | 9 | 17 | 5 |  בריטניה: כסף  אוסטריה: פלטינה |
| 2002 | "Cry Me a River" | Justified | 3 | 2 | 2 | 2 | 13 | 3 | 5 | 9 | 14 | 11 |  אוסטרליה: זהב |
| 2003 | "Rock Your Body" | Justified | 5 | 2 | 1 | 3 | 25 | 4 | 6 | 5 | — | 4 |  ארצות הברית: זהב  אוסטרליה: פלטינה |
| 2003 | "Señorita" | Justified | 27 | 13 | 5 | 4 | 51 | 5 | 2 | 1 | — | 3 |  אוסטרליה: זהב |
| 2003 | "I'm Lovin' It" | לא הופיע  באלבום | — | 79 | — | — | 50 | 15 | 7 | 55 | — | — |  |
| 2006 | "SexyBack" | ‏/FutureSex LoveSounds | 1 | 1 | 1 | 1 | 1 | 1 | 5 | 5 | 3 | 1 |  ארצות הברית: פלטינה ×3  קנדה: פלטינה ×3  אוסטרליה: פלטינה  ניו זילנד: פלטינה |
| 2006 | "My Love"  (יחד עם T.I.)‏ | ‏/FutureSex LoveSounds | 1 | 2 | 3 | 6 | 4 | 4 | 12 | 6 | 12 | 1 |  ארצות הברית: פלטינה  אוסטרליה: פלטינה ×2  ניו זילנד: פלטינה |
| 2007 | "What Goes Around... Comes Around" | ‏/FutureSex LoveSounds | 1 | 4 | 3 | 3 | 5 | 6 | 3 | 5 | 11 | 3 |  ארצות הברית: פלטינה  אוסטרליה: 2× פלטינה |
| 2007 | "LoveStoned" | ‏/FutureSex LoveSounds | 17 | 11 | 11 | 5 | 15 | 2 | 8 | 2 | 10 | 7 |  ארצות הברית: זהב  אוסטרליה: זהב |
| 2007 | "Until the End of Time"  (יחד עם ביונסה) | ‏/FutureSex LoveSounds | 17 | 118 | — | — | 39 | — | — | 5 | — | 15 |  ארצות הברית: זהב |
| 2007 | "Summer Love" | ‏/FutureSex LoveSounds | 6 | — | — | 8 | 39 | — | — | 5 | — | 15 |  ארצות הברית: פלטינה |
| 2013 | "Suit & Tie"  (יחד עם ג'יי זי) | ‏The 20/20 Experience | 3 | 3 | 9 | 3 | 25 | 16 | 10 |  |  |  |  ארצות הברית: פלטינה ×2 |
| 2013 | "Mirrors" | ‏The 20/20 Experience |  |  |  |  |  |  |  |  |  |  |  |
| 2013 | "Tunnel Vision" | ‏The 20/20 Experience |  |  |  |  |  |  |  |  |  |  |  |
| 2013 | "Take Back the Night" | ‏The 20/20 Experience 2 of 2 |  |  |  |  |  |  |  |  |  |  |  |
| 2013 | "TKO" | ‏The 20/20 Experience 2 of 2 |  |  |  |  |  |  |  |  |  |  |  |
שירים > סינגלים בהם התארח

| שנה | שיר | יחד עם | מיקום שיא במצעדים> ארצות הברית | מיקום שיא במצעדים> בריטניה | מיקום שיא במצעדים> אוסטרליה | מיקום שיא במצעדים> קנדה | מיקום שיא במצעדים> גרמניה | מיקום שיא במצעדים> הולנד | מיקום שיא במצעדים> ‏ניו זילנד | מיקום שיא במצעדים> שוודיה |
| --- | --- | --- | --- | --- | --- | --- | --- | --- | --- | --- |
| 2003 | "Where Is the Love?" | הבלאק אייד פיז | 8 | 1 | 1 | 1 | 1 | 1 | 1 | 1 |
| 2003 | "Work It" | נלי | 68 | 7 | 14 | 13 | — | 17 | 17 | — |
| 2005 | "Signs" | סנופ דוג וצ'רלי וילסון | 46 | 2 | 1 | 10 | 4 | 3 | 4 | 58 |
| 2006 | "Dick in a Box" | The Lonely Island | — | — | 61 | 82 | — | — | — | — |
| 2007 | "Give It to Me" | טימבלנד ונלי פורטדו | 1 | 1 | 16 | 1 | 3 | 7 | 2 | 21 |
| 2007 | "Ayo Technology" | פיפטי סנט וטימבלנד | 5 | 2 | 10 | 12 | 3 | 17 | 1 | 8 |
| 2007 | "The Only Promise That Remains" | רבה מקנטייר | 105 | — | — | — | — | — | — | — |
| 2007 | "Falling Down" | דוראן דוראן | — | 52 | — | — | 79 | — | — | — |
| 2008 | "4 Minutes" | מדונה | 3 | 1 | 1 | 1 | 1 | 1 | 3 | 1 |
| 2009 | "Dead and Gone" | T.I. | 2 | 4 | 4 | 3 | 7 | 22 | 2 | 20 |
| 2009 | "Love *** Magic" | סיארה | 10 | 5 | 5 | 6 | 7 | 26 | 6 | 4 |
| 2009 | "Carry Out" | טימבלנד | 11 | 6 | 58 | 7 | — | 19 | 15 | — |
| 2010 | "Hallelujah" | מאט מוריס וצ'ארלי סקסטון | 13 | 91 | — | 5 | — | — | 8 | 22 |
| 2010 | "Love Dealer" | אסמי דנטרס | — | 68 | — | — | — | 12 | — | — |
| 2010 | "Winner" | ג'יימי פוקס ו-.T.I | 28 | — | — | 23 | — | — | — | — |
קליפים

| שנה | אלבום | שם השיר | במאי |
| --- | --- | --- | --- |
| 2002 | Justified | Like I Love You | Diane Martel |
| 2002 | Justified | Cry Me A River | Francis Lawrence |
| 2003 | Nellyville | Work It  (Nelly featuring Justin Timberlake) | Joseph Kahn |
| 2003 | Justified | Rock Your Body | Francis Lawrence |
| 2003 | Justified | Señorita | Paul Hunter |
| 2003 | Live From London | I'm Lovin' It | Paul Hunter |
| 2004 | R&G (Rhythm & Gangsta): The Masterpiece | Signs  (Snoop Dogg Featuring Charlie Wilson & Justin Timberlake)) | Paul Hunter |
| 2006 | FutureSex/LoveSounds | SexyBack | Michael Haussman |
| 2006 | FutureSex/LoveSounds | Let Me Talk To You/My Love (Featuring T.I.) | Paul Hunter |
| 2007 | FutureSex/LoveSounds | love stoned | - |
| 2007 | FutureSex/LoveSounds | What Goes Around..Comes Around | Michael Haussman |
המנונים הומריים

ההמנונים ההומריים (יוונית עתיקה: Ὁμηρικοὶ Ὕμνοι, Homērikoi Hymnoi) הם אוסף של 33 המנונים ביוונית עתיקה שחוברו ככל הנראה במקומות שונים, בתקופות שונות, על ידי מחברים שונים, עבור אירועים שונים. הקדומים שבהם הם כנראה מהמאה השביעית לפני הספירה, אולי אף השמינית. ההמנון המאוחר הוא מן התקופה ההלניסטית, ככל הנראה מהמאה השנייה לפני הספירה, וישנם חוקרים המייחסים שניים מההמנונים לתקופה הרומית.
בשם המנון (ςυμνο,hymnos) כינו היוונים שיר תהילה לכבוד אחד האלים. כינוים של ההמנונים "הומריים" נשמר להם משום שהם כתובים בסגנון המושפע מהאיליאדה והאודיסיאה, המיוחסים להומרוס, והם כתובים במשקל ההקסמטר דקטילי, האופייני לאפוסים ההומריים.
מאפייני ההמנונים

מבחינת התוכן, משלימים ההמנונים את הפער הנראטיבי בין המסופר ב"תאוגוניה" להסיודוס אודות היווצרות העולם והולדת האלים, לבין האפוסים של דור הגיבורים, ובהם מלחמת טרויה המסופרת באיליאדה ושיבתו של אודיסאוס ממלחמה זו כמסופר באודיסיאה. ההמנונים ההומריים כוללים שלוש יחידות ספרותיות: פתיחה, גוף ההמנון ובו מידע רב על האלים ומעלליהם, ויחידת סיום. נהוג להבחין בין ארבעה המנונים הומריים ארוכים לבין שאר ההמנונים, הנחשבים כקצרים. ההמנון הארוך ביותר, לאפולו, מכיל 595 שורות, ואילו הקצר ביותר, לדמטר ולפרספונה, מכיל שלוש שורות. כל אחד מההמנונים הוקדש למעללים ולאירועים מכוננים של אל, או אלה, או לבני זאוס הרקולס, והדיוסקורים הנחשבים כגיבורים או אלים-למחצה. שלושה המנונים הוקדשו ליותר מדמות אחת, המקיימות ביניהן זיקה הדוקה, כגון הדיוסקורים, שהם אחים תאומים, או דמטר ובתה פרספונה, ואפולו והמוזות.
עדות פנימית מתוכן ההמנונים מעידה שלפחות המנון אחד חובר לתחרות (ההמנון הארוך לאפרודיטה), המנון אחר חובר לחג שנתי שנערך לרגל חגיגות היין (ההמנון הקצר לדיוניסוס). בהמנון הארוך לאפולו ישנה התייחסות לחגיגות שנערכו לאפולו בדלוס, ואולי גם בדלפי. וישנם חוקרים הטוענים שבהמנון משתקף חג בו איחד פוליקראטס את הפסטיבל בדלפי עם זה שבדלוס, חוקרים אחרים סבורים שההמנון משקף את חידוש הפולחן בדלוס ובדלפי על ידי פייסיסטראטוס, לאחר מיגור הפרסים מיוון.
בין האלים המרכזיים במיתולוגיה היוונית הזוכים לשבחים ושירי ההלל: אפרודיטה, אפולו, ארס, אסקלפיוס, ארטמיס, אתנה, דיוניסוס, דמטר, קסטור ופולוקס, גאיה, הליוס, הרה, הרקולס, הרמס, הפייסטוס, הסטיה, פאן, פוסידון, אפולו הפיתוני, סלנה וזאוס.
ראו גם

ההמנון ההומרי לדמטר
ההמנון ההומרי לאפרודיטה
ההמנון ההומרי לאפולו
ההמנונות ההומריים לדיוניסוס
ההמנון ההומרי להרמס
ההמנון ההומרי לארס
הערות שוליים

↑  מרגלית פינקלברג, הומרוס, אוניברסיטת תל אביב 2014, עמ' 53-56
| --- | --- |
בקרת זהויות :  NLI: 987007289003405171  PLWABN: 9810601005905606  BIBSYS: 90033489  BNE: XX3573655  BnF: cb122570297 (data)  GND: 4161028-3  LCCN: n82234462  NLA: 35914258  NLG: 9227  SUDOC: 031335470  VcBA: 492/7873  VIAF: 187475186   WorldCat (עם VIAF): 187475186
הונגצ'י CA72

| --- | --- |

Hongqi CA72, שנת 1959
 מאפיינים כלליים
 יצרן:  הונגצ'י
 שנות ייצור:  1965–1959
 הרכבה:  הרפובליקה העממית של סין הרפובליקה העממית של סין
 מודל אחריו:  Hongqi CA770
 אורך:  5,740-5,730 מ"מ
 רוחב:  2,010-2,000 מ"מ
 גובה:  1,670 מ"מ
 משקל:  2,800-2,000 ק"ג
 בסיס גלגלים:  3,400 מ"מ
 מפרט טכני
 מנוע:  V8 צילינדרים 5.4 ליטר, מנוע קרייזלר סדרה "Chrysler Hemi engine" (אנ'), סוג מנוע "331"
 הילוכים:  תמסורת אוטומטית - 2 מהירויות  תמסורת אוטומטית - 3 מהירויות  תמסורת אוטומטית - 4 מהירויות
הונגצ'י CA72 (באנגלית: Hongqi CA72) היא מכונית סלון מתוצרת יצרנית הרכב הונגצ'י (בסינית: 红旗), אשר יוצרה בין השנים 1965–1959 בסין
ה-"הונגצ'י CA72" הייתה מכונית השרד הרשמית של מוסדות המדינה ובכירי המפלגה הקומוניסטית של סין.
"הונגצ'י CA72" - היסטוריה

דגם "הונגצ'י CA72" פותח בעקבות הצהרתו של יושב ראש המועצה המרכזית של המפלגה הקומוניסטית הסינית מאו דזה-דונג שהביע את רצונו בשנת 1955, בקונגרס ה-המפלגה הקומוניסטית של סין, להחליף לימוזינות סובייטיות שנוסעות במכונית מייצור לאומי
דגם "הונגצ'י CA72" התבסס על גרסת "קרייזלר אימפריאל C69" (אנ') של יצרנית הרכב האמריקאית קרייזלר.
האב-טיפוס הראשון שהוצג באוגוסט 1958 במידות ובמבנים הטכניים הבסיסיים כבר תאם למודל הייצור המאוחר יותר. אולם באזור הגוף היו הבדלים משמעותיים. לאב-טיפוס היה פס כרום רחב בצידי המכונית. מעל הגלגלים האחוריים היה כניסת אוויר גדולה, שגם קצהו היה מצופה כרום. הגריל בצורת מניפה היה צר מאוד בתחתיתו ונפתח הרחק. אלמנטים אלה היוו את גרסת הייצור.
בששת החודשים שלאחר מכן נוצרו שישה אבות טיפוס אחרים, כולל שתי יחידות עם ארבע דלתות, שכולם נבדלים זה מזה בפרטים ומגרסת הייצור המאוחרת יותר.
בשנת 1959 החל ייצור המוני של הדגם "הונגצ'י CA72" אשר שופר טכנית לאורך השנים בפרטים. הדבר השפיע בין היתר על הבלמים שהיו חלשים מדי ברכבים הראשונים.
גלריה

"הונגצ'י CA72"
"הונגצ'י CA72"
"הונגצ'י CA72"
"הונגצ'י CA72"
"הונגצ'י CA72" - קבריולה
ראו גם

הונגצ'י CA770
הונגצ'י L5
הונגצ'י H5
הונגצ'י E-HS3
הערות שוליים

↑  הונגצ'י CA72 conceptcarz.com/z28797/hongqi-ca72
↑  היסטוריה מכוניות סיניות - "הונגצ'י CA72" מכונית מצעד carnewschina.com/2013/12/27/china-car-history-the-hongqi-ca72-parade-car
↑  מאמר: "hongqi-from-mao-to-xi" chinacenter.net/2020/china_currents/19-3/hongqi-from-mao-to-xi
↑  הלימוזינה הראשונה של סין ומנהיגי סין / מאו דזה-דונג בקונגרס ה-המפלגה הקומוניסטית של סין de.china-embassy.org/det/zt/Nationalfeiertag2013
↑  הדגל האדום של תעשיית הרכב בסין עולה שוב theworldofchinese.com/2013/07/the-red-banner-of-chinas-auto-industry-rises-again
↑  אב הטיפוס של דגם "honqgi-ca72" היה דגם "C69-chrysler-imperial" עם מאפיינים סינים chinacarhistory.com/2017/11/13/the-honqgi-ca72-1e-prototype-was-a-c69-chrysler-imperial-with-chinese-characteristics
הגן הדוגמאי

הגן הדוגמאי או הגן לדוגמה היה גן הילדים העירוני הניסויי הראשון, שהוקם בתל אביב כשלוחה של מכללת לוינסקי לחינוך.
שמו הרשמי של הגן היה "גן ילדים ו'", והיו שכינו אותו גם "גן שחר" מכיוון ששכן ברחוב השחר 10, על אדמת מגרש שתרם אליהו ספיר, מנהל סניף יפו של בנק אנגלו-פלשתינה.
הגן הוקם בשנת 1926 במבנה שהיה צמוד לגמנסיה הרצליה על גבול שכונת אהל משה, ביוזמת המחנך העברי יחיאל הלפרין, שגם ניהל אותו לסירוגין למן הקמתו ועד 1933. את הלימודים בגן ניהלו הגננות תרצה קטינקא, מרים אסף וטובה חסקינה, מראשונות הגננות העבריות בארץ ישראל.
שפת הלימוד בגן הייתה עברית, ובמסגרתו יכלו סטודנטים לחינוך להתנסות בשיטות חינוך ולימוד חדשות. הגן סיפק לילדים בגיל גן חובה סביבה עתירת גירויים, שיעורי מוזיקה עם פסנתר שרכש הלפרין בכספו, גינון ועוד. ספרי הילדים והשירים שהיו חלק מתוכניות הלימוד בגן נכתבו על ידי הלפרין בעצמו ולמשימה הוא גייס גם את המשוררים יואל אנגל ומנשה רבינוביץ. הגננות עצמן עברו השתלמויות בנושאי הלימוד והרצאות בשעות הערב בנושאים שונים הקשורים לגיל הרך - חשיבות המשחקים, תזונת ילדים, מחלות ילדות ועוד, ומועצת הגננות הייתה עורכת אספות במבנה הגן.
המחנך צבי שרפשטיין ביקר בגן וכתב:
נכנסתי לחצר ששביליה היו זרועים צדפי ים. השבילים הבריקו לאור החמה בשלל צבעיהם ועטורים היו פרחים ססגוניים, תאווה לעינים. באתי אל החדרים הנקיים להפליא והתענגתי על מראה הילדים השרים לצלילי הפסנתר
בשנת 1931 ביקר בגן הלורד רדינג וזכה לקבלת פנים חגיגית שכללה שירה בליווי תזמורת. בשנת 1937 ניסה צוות הגן לגייס תרומות לפעילות הגן באמצעות תערוכה של יצירות של ילדי הגן. בשנת 1945 תרמו ילדי הגן את דמי החנוכה שקיבלו למגבית ההתגייסות.
בין הילדים שהתחנכו בגן היו הסופרת נתיבה בן יהודה, בן עמי פכטר מנופלי שיירת יחיעם.
המבנה שבו פעל הגן עדיין קיים ועדיין משמש כגן ילדים בשם "גן ילדים ו'", המחולק כיום לגנים "כוכב השחר", "איילת השחר", "טל השחר" ו"השחר העולה".
הערות שוליים

↑  מט"ח, הרצף הפדגוגי בין הגן העברי לגן הישראלי, באתר kotar.cet.ac.il
↑  ילדות של פעם: גני ילדים ביישוב - הארכיון הציוני, באתר www.zionistarchives.org.il
↑  גדולי חינוך בעמנו / צבי שרפשטיין - פרויקט בן־יהודה, באתר benyehuda.org
↑  ⁨! דמי-חנוכה - להצלה ⁩ | ⁨הארץ⁩ | 3 ינואר 1945 | אוסף העיתונות | הספרייה הלאומית, באתר www.nli.org.il
ערך זה הוא קצרמרבנושא תל אביב-יפו. אתם מוזמנים לתרום לוויקיפדיה ו.
הלכות גדולות

שער ספר "הלכות גדולות" ונציה ש"ח, 1548
הלכות גדולות הוא ספר הלכה מתקופת הגאונים, שהפך לחלק אינטגרלי בלימוד ההלכה בישיבות הגאונים. פסקי הלכה רבים מוזכרים בשמו בכתבי הראשונים פעמים רבות.
יש המכנים את הספר בה"ג: בעל הלכות גדולות. יש הסבורים כי הספר התחבר מחוץ לבבל, אף כי ברור שהוא משקף הלכה בבלית מובהקת, עם השפעות ארץ-ישראליות מעטות. זמן חיבורו אינו ידוע בוודאות, אך נראה שהוא במאה ה-9.
מחבר הספר

בספר הקבלה לרבי אברהם אבן דאוד ובראשונים נוספים, מיוחס ספר הלכות גדולות לחכם בשם רבי שמעון קיירא, וכך מקובל במחקר כיום, ואילו בעל הסמ"ג ורש"י סברו שחובר על ידי רב יהודאי גאון ולא פירשו באיזה רב יהודאי מדובר, רב יהודאי גאון או רב יהודאי הכהן גאון.
בעל ספר הכרוניקה צמח דוד כתב כי לא ייתכן שהסמ"ג ורש"י התכוונו לרב יהודאי גאון בן נחמן, שכן חכם זה מוזכר בספר השאילתות של רב אחאי משבחא, המוקדם לספר הלכות גדולות. מכאן הסיק בעל הצמח דוד כי לפי דעתם הספר נתחבר על ידי רב יהודאי הכהן גאון סורא.
תוכן הספר

הספר מבוסס על שלושה מקורות עיקריים: דברי התלמוד הבבלי ומסורת פרשנות שלו, הספר הלכות פסוקות שקדם לו, והשאילתות - קובץ דרשות קדום על פי סדר פרשות השבוע. היו שסברו שדווקא הלכות פסוקות הוא קיצור של הלכות גדולות, אך דעה זו נדחתה על ידי רוב החוקרים כיום.
לספר מצורפת הקדמה מיוחדת, שאם היא שייכת לחיבור במקורו הדבר מהווה תקדים בספרות הרבנית בכלל, שכן עד אז לא נכתבו הקדמות לספרים תורניים (הראשון הידוע בכתיבת מונוגרפיות הכוללות הקדמה הוא רב סעדיה גאון). ההקדמה, בכל מקרה, אינה הקדמה של ממש - היא כוללת בעיקר דברים בשבח התורה ורשימת תרי"ג מצוות. מניין זה הפך נפוץ מאוד, ואף חוברו על פיו פיוטי אזהרות לשבועות (המפורסם הוא של ר' שלמה אבן גבירול), ונגד המניין הזה יצא הרמב"ם בהקדמה לספר המצוות שלו, בביקורת מתודולוגית חריפה.
בעיות הנוסח בספר סבוכות ביותר, וכבר הראשונים מעידים על גרסאות הפוכות בפסקיו. גם סדר הספר עצמו משתנה בין כתבי היד. ממחקרו האחרון של ד"ר אהרן שויקה עולה שישנם שני ענפי נוסח עיקריים לספר, וכי אחד מהם הוא תוצאה של מפעל עיבוד ועריכה משוכלל ומורכב של הנוסח המקורי, שנעשה בשלהי המאה התשיעית.
מהדורות הספר

ישנן ארבע מהדורות עיקריות של הספר, שכל אחת מהן הושתתה על כתב יד אחר.
דפוס ונציה ש"ח הוא ההדפסה הראשונה של הספר, שיצאה לאור בדפוס יושטיניאן. הספר נדפס שוב על פי דפוס ונציה לאחר 250 שנה בשלוש מהדורות (למברג תקס"ד, וינא תק"ע, זוליקאו תקע"א).
מהדורה נוספת המבוססת על דפוס זה היא של הרב אברהם שמעון טרויב (ורשה תרל"ה), שאף הוסיף מראי מקומות, חידושים וביאורים וכן הגהות מדעתו; חלק מהגהותיו לא צוינו על ידו וניתן ללמוד עליהן רק בהשוואה מדוקדקת לדפוס ונציה.
בשנת תשנ"ב הוציא מכון ירושלים מהדורה חדשה של הספר, שנוסחה מבוסס על דפוס ונציה ש"ח ועל מהדורת רא"ש טרויב, כשחלק מהגהותיו הוטמעו בטקסט בלא להעיר עליהן. המהדורה כוללת גם הגהות מכמה אחרונים, וכן חלק מהערות הרב עזריאל הילדסהיימר ונכדו במהדורותיהם (ראו להלן).
מהדורת "שונה הלכות", שהודפסה באמסטרדם בשנת תקכ"ד (1764) עם פירוש "שונה הלכות" של הרב שלמה שלם. במהדורה זו לא מופיע כל הספר, אלא הלכות מסוימות שעליהם נכתב הפירוש. (הספר מופיע באתר "היברובוקס")
דפוס ברלין תרמ"ח-תרנ"ב - מהדורתו של הרב עזריאל הילדסהיימר, מייסד בית המדרש לרבנים בברלין. זוהי הדפסה מדוקדקת של כתב יד וטיקן 142 של הספר. נוסח זה נקרא על ידי חלק מהחוקרים "הלכות גדולות אספמיא", מתוך תפיסה (כנראה שגויה) שזה היה הנוסח שעמד בפני חכמי ספרד.
מהדורת הילדסהיימר ירושלים תשל"ב-תשמ"ז - מהדורה ביקורתית בת שלושה כרכים בהוצאת מקיצי נרדמים, בעריכת נכדו של הרב עזריאל הילדסהיימר מברלין, שנקרא באותו שם. פנים המהדורה מושתת על כ"י מילאנו-אמברוזיא, והיא כוללת מדור של חילופי נוסחאות מכתבי יד וקטעי גניזה, וכן מדור של ציונים ומראי מקום, הקדמה מלומדת ומפתח הספרות התלמודית, בן 5,000 ציונים. המהדורה זכתה להערכה על ההשקעה הרבה שהייתה לעורך בה, אך מנגד התקבלה בביקורת חריפה במחקר. בין השאר, נמתחה ביקורת על כך שפעמים רבות מספור העתקת העורך מכתבי היד אינה מדויקת, רישום חילופי הנוסח בעייתי, שימושו בקטעי הגניזה לוקה בחסר, וגם שהחלטתו לבסס את מהדורתו על כ"י מילאנו, המאוחר והשייך לנוסח מעובד יותר, תמוהה. על נוסח הפנים העיר רוני שויקה: "אי אפשר לסמוך על נוסח הפנים במהדורת הילדסהיימר בשום מקרה ולשום עניין. לא לעניין נוסח, ודאי שלא לענייני לשון, ואפילו לא לשאלות עריכה, וזה גם במקרה שישנם דיונים מפורשים בעניין המסוים". במבט כללי מציין שויקה שלמהדורה יתרונות רבים, על אף שנכשלה במטרתה העיקרית, העמדת נוסח מבוקר של הלכות גדולות.
מוסד הרב קוק תשפ"ב-תשפ"ג- מהדורה בעלת שני כרכים של הלכות גדולות במהדורה מדעית בהוצאת מוסד הרב קוק, בההדרת ד"ר יהונתן עץ חיים. המהדורה מבוססת בנוסח הפנים על כתב יד אמברוזיאנא, תוך הבאת חילופי הגרסאות בהערות שוליים. במהדורה זו מובאים קטעי גניזה וכתבי יד נוספים של הלכות גדולות שלא עמדו בפני הילדסהיימר, לצד מקבילות להלכות פסוקות, וציון למקבילות המובאות בדברי הראשונים. המהדורה שואפת לתקן את הפגמים שבמהדורת הילדסהיימר ולהעמיד בפני הקורא מהדורה מתוקנת ככל האפשר של הספר הלכות גדולות. שני הכרכים הראשונים מכילים את מסכת ברכות וחלקים נרחבים מסדר מועד. המהדורה לא זכתה להגיע לידי השלמה עקב פטירת המחבר במהלך העבודה.
לקריאה נוספת

ירחמיאל ברודי, צוהר לספרות הגאונים, תל אביב, 1998
Robert Brody, The Geonim of Babylonia and the Shaping of Medieval Jewish Culture, New Haven & London, 1998
נחמן דנציג, מבוא לספר הלכות פסוקות, ניו יורק וירושלים, תשנ"ג (מהדורה שנייה עם תיקונים והוספות, תשנ"ט)
אהרן שויקה, עיונים בספר הלכות גדולות: נוסח ועריכה, חיבור לשם קבלת תואר דוקטור לפילוסופיה, האוניברסיטה העברית, ירושלים, תשס"ח
אברהם (רמי) ריינר, להתקבלותו של ספר "הלכות גדולות" באשכנז, לימוד ודעת במחשבה יהודית, בעריכת חיים קרייסל, באר-שבע: הוצאת הספרים של אוניברסיטת בן-גוריון בנגב, תשס"ו, עמ' 95-121 (מידע בקטלוג רמב"י)
הערות שוליים

↑  רבי גדליה אבן יחיא, בעל "שלשלת הקבלה", מצרף שתי הדעות יחד:

ואחרי רב יהודה שהיה סגי נהור, ועם כל זה חבר ספר הלכות גדולות כדאיתא במרדכי פ' אלו מגלחין ... ובימיו רב שמעון קיירא ולא נסמך וגם הוא חבר הלכות גדולות

— רבי גדליה אבן יחיא, שלשלת הקבלה, באתר היברובוקס
↑  ספר צמח דוד, לאלף החמישי דף מו, חלק א דפוס ורשא ה'תרל"ח
↑  ראו אצל א' שויקה, עיונים בספר הלכות גדולות, עמ' 55.
↑  שויקה, שם והספרות המצוינת שם; ועמ' 58: "כמעט בכל עמוד בספר ישנן מספר גדול של טעויות העתקה, חלקן שינויים של מילים שלמות ואף משפטים שלמים".
↑  שויקה, עמ' 60.
↑  שויקה, עמ' 63.
↑  שויקה, עמ' 55.
↑  שויקה, עמ' 60.
↑  שויקה, עמ' 68.
| --- | --- |
בקרת זהויות :  NLI: 987007516817805171  VIAF: 311795121   WorldCat (עם VIAF): 311795121
המנון שווייץ

| --- | --- |

 מילים:  Leonhard Widmer 
 לחן:  Alberich Zwyssig 
 ‏האזנהקובץ:Swiss Psalm (official vocal).ogg‏Ⓘ‏
 
מזמור שווייץ הוא ההמנון הלאומי של שווייצריה. ההמנון נכתב בשנת 1841 על ידי אלברייך צוויסיג (1808-1854). משנכתב, שרו אותו תדיר בעת אירועים פטריוטיים. עד 1981, השיר לא התקבל על ידי המועצה הפדרלית השווייצרית כהמנון הרשמי, משום שהמועצה הייתה מעוניינת לאפשר לעם לקבוע את השיר שישמש כהמנון הלאומי.
בשנת 1961, החליף ההמנון את השיר "רופסט דו מיין פאטרלנד" ("כשתקראי לי ארץ אבות") אשר נכתב על ידי יוהאן רודולף ויס למנגינת "אלוהים, נצור את המלכה", השינוי אמור היה להיות לתקופה מוגבלת.
לבסוף, בשנת 1981, הוכרז השיר כהמנון הלאומי הרשמי של שווייצריה.
ב-2013 הכריז גוף לא-ממשלתי בשם "החברה לתועלת הציבור בשווייץ" (Schweizerische Gemeinnützige Gesellschaft) על תחרות לבחירת המנון חדש לשווייץ, שהשיר הזוכה בה יוגש לאישור הממשלה. ההתנגדות למילות "מזמור שווייץ" נובעת מכך שבהיותו מזמור דת-נוצרי, הערכים שהוא מבטא אינם מקובלים כיום על כלל החברה השווייצרית ועל שווייץ כאומה.
מילים

| תרגום לעברית | גרמנית |
| --- | --- |
בית 1 בהולכך בדמדומי הבוקר, אראה אותך בים הזוהר אותך, שגיב, נפלא! בהתאדם קרחון האלפים, התפללו, שווייצרים חופשיים, שאו תפילה! נפשותיכם האדוקות מרמזות על אלוהים במולדת הנשגבה על אלוהים, אדוננו, במולדת הנשגבה  בית 2  בבואך עם רדת ערב, אמצא אותך בצבא הכוכבים, אותך, חביב-אנוש, אוהבו! במרחבי הרקיע הריקים יכולני לחלום בשמחה ובקדושה! שכן הנשמה האדוקה מרמזת על אלוהים במולדת הנשגבה על אלוהים, אדוננו, במולדת הנשגבה  בית 3  בנושבך הנה במסך הערפל, אחפשך בים העננים, אותך, שאין לחקור בו, הנצחי! מתוך העבים האפלים קרבה השמש בהירה ועדינה, והנפש האדוקה מרמזת על אלוהים במולדת הנשגבה על אלוהים, אדוננו, במולדת הנשגבה  בית 4  בהתקרבך בסערת הפרא, אתה לנו צור ומגן, אתה, המושל הכל יכול, המציל! בליל סער ובמחשך הבה נאמין בך כילדים! כן, הנפש האדוקה מרמזת, על אלוהים במולדת הנשגבה, על אלוהים, אדוננו, במולדת הנשגבה:  בית 1  Trittst im Morgenrot daher, Seh' ich dich im Strahlenmeer, Dich, du Hocherhabener, Herrlicher! Wenn der Alpenfirn sich rötet, Betet, freie Schweizer, betet! Eure fromme Seele ahnt Gott im hehren Vaterland, Gott, den Herrn, im hehren Vaterland.   בית 2  Kommst im Abendglühn daher, Find' ich dich im Sternenheer, Dich, du Menschenfreundlicher, Liebender! In des Himmels lichten Räumen Kann ich froh und selig träumen! Denn die fromme Seele ahnt Gott im hehren Vaterland, Gott, den Herrn, im hehren Vaterland.  בית 3  Ziehst im Nebelflor daher, Such' ich dich im Wolkenmeer, Dich, du Unergründlicher, Ewiger! Aus dem grauen Luftgebilde Tritt die Sonne klar und milde, Und die fromme Seele ahnt Gott im hehren Vaterland, Gott, den Herrn, im hehren Vaterland.   בית 4   Fährst im wilden Sturm daher, Bist Du selbst uns Hort und Wehr, Du, allmächtig Waltender, Rettender! In Gewitternacht und Grauen Lasst uns kindlich ihm vertrauen! Ja, die fromme Seele ahnt, Ja, die fromme Seele ahnt Gott im hehren Vaterland, Gott, den Herrn, im hehren Vaterland!
מדיה

| --- | --- |
: מנגינת ההמנון השווייצרי 
: לעזרה בהפעלת הקובץ
הערות שוליים

↑  לורנס פטר, שווייץ תקיים תחרות לבחירת המנון לאומי ב-2014, באתר הבי-בי-סי, 2 באוגוסט 2013 (באנגלית)
סוכנויות הידיעות, שוויץ תבחר המנון חדש בתחרות טלווזיונית, באתר nrg‏, 4 באוגוסט 2013
| --- | --- |
בקרת זהויות :  HDS: 010103  MusicBrainz work: 49e95688-2f75-39df-8564-a9a03d3b95c3